LIIKETOIMINTAOSAAMISEN JA YRITTÄJYYDEN APULAISPROFESSORIN MÄÄRÄAI- KAINEN (TENURE TRACK) TEHTÄVÄ, PORIN YKSIKKÖ - PDF
Download "LIIKETOIMINTAOSAAMISEN JA YRITTÄJYYDEN APULAISPROFESSORIN MÄÄRÄAI- KAINEN (TENURE TRACK) TEHTÄVÄ, PORIN YKSIKKÖ"
1 Tehtäväseloste 1 (8) LIIKETOIMINTAOSAAMISEN JA YRITTÄJYYDEN APULAISPROFESSORIN MÄÄRÄAI- KAINEN (TENURE TRACK) TEHTÄVÄ, PORIN YKSIKKÖ Tehtävä ja sen sijoittuminen Turun kauppakorkeakoulun Porin yksikössä on haettavana liiketoimintaosaamisen ja yrittäjyyden määräaikainen apulaisprofessorin II-tason (Associate Professor, tenure track) tehtävä. Kysymyksessä on Satakunnan korkeakoulusäätiön lahjoitusprofessuuri, jonka säätiö on kerännyt alueen yrityksiltä, yhteisöiltä ja kaupungeilta. Yrittäjyysprofessori toimii kiinteässä yhteistyössä Satakunnan korkeakoulun toimijoiden kanssa ja osallistuu aktiivisesti yrittäjyyden kehittämistoimintaan maakunnassa. Porin yksikön missiossa korostuu alueellinen vuorovaikutus ja siinä syntyvä monitieteinen osaaminen. Turun kauppakorkeakoulun Porin yksikkö toimii osana Turun yliopistoa ja Satakunnan korkeakouluverkostoa. Porin yksikössä on päätoimista henkilökuntaa yhteensä noin 50, tutkintokoulutuksen opiskelijoita noin 600 ja jatkotutkinto-opiskelijoita noin 30. Tehtävä täytetään määräaikaisena apulaisprofessorin II-tason työsopimussuhteena. Turun yliopiston tenure track -järjestelmää on kuvattu tarkemmin tehtäväselosteen liitteessä 1. Tenure track -urapolun apulaisprofessorin II-tason tehtävään haetaan lahjakasta tutkijaa, jonka ansiot osoittavat merkittävää tieteellistä potentiaalia. Apulaisprofessori harjoittaa ja ohjaa tieteellistä tutkimustyötä, antaa siihen perustuvaa opetusta ja seuraa tieteen kehitystä sekä osallistuu alallaan yhteiskunnalliseen vuorovaikutukseen ja kansainväliseen yhteistyöhön. Apulaisprofessori tukee yksikön monitieteisten koulutuskokonaisuuksien ja niihin kytkeytyvän tutkimuksen kehittämistä sekä osallistuu tutkimushankkeiden rahoituksen hakemiseen ja niiden johtamiseen. Apulaisprofessori osallistuu yksikön kehittämiseen strategian mukaisesti sekä hoitaa yliopistojen hallintoelinten jäsenyydestä aiheutuvat ja muut hänelle kuuluvat tai määrätyt tehtävät. Porin yksikössä korostuu verkostomainen toimintatapa ja yliopiston ns. kolmas tehtäväalue, mikä edellyttää kykyä toimia vuorovaikutuksessa erilaisten kumppaneitten ja yhteistyötahojen kanssa sekä edistää tutkimustulosten yh-
2 Tehtäväseloste 2 (8) Kelpoisuusvaatimukset teiskunnallista vaikuttavuutta. Yksikön tutkimustoiminnassa painotetaan asiantuntijatyön, asiantuntijapalveluiden ja asiantuntijaverkostojen johtamisen tutkimusta. Käytännöllistä perehtyneisyyttä arvioitaessa huomioidaan hakijan työkokemus palvelussuhteen alalta tai tutkimusyhteistyö elinkeinoelämän kanssa. Tehtävässä on neljän kuukauden koeaika. Tehtäväkohtainen palkkaus määräytyy yliopistojen palkkausjärjestelmän opetus- ja tutkimushenkilöstön vaativuustasokartan mukaisesti. Apulaisprofessoritasolla tehtäväkohtainen palkanosa on 3 851,33 euroa kuukaudessa (tason 7 mukaisesti). Tehtäväkohtaisen palkanosan lisäksi maksetaan henkilökohtaiseen suoriutumiseen perustuvaa palkanosaa, joka on enintään 46,3 % tehtäväkohtaisesta palkanosasta. Palkkaan otetaan kantaa ja siitä neuvotellaan työsopimusta laadittaessa. Tehtävään otettavalta edellytetään tohtorin tutkintoa, korkeatasoista tieteellistä pätevyyttä, kokemusta tieteellisen tutkimuksen johtamisesta, kokemusta edustamansa tutkimusalan kansainvälisestä yhteistyöstä sekä kykyä antaa korkeatasoista tutkimukseen perustuvaa opetusta ja ohjata opinnäytteitä. Hakijan ansioita arvioitaessa otetaan huomioon tieteelliset julkaisut ja muut tutkimustulokset, joilla on tieteellistä arvoa, opetuskokemus ja pedagoginen koulutus, taito tuottaa oppimateriaalia, muut opetustoimessa saavutetut ansiot ja opetusnäyte sekä osallistuminen tohtorikoulutukseen. Lisäksi otetaan huomioon hakijan aktiivisuus tiedeyhteisön toiminnassa, menestyminen täydentävän tutkimusrahoituksen hankkimisessa sekä ulkomainen tieteellinen työskentely ja kansainväliset tehtävät. Otettaessa apulaisprofessorin tehtävään, johon sisältyy esimiesasema, edellytetään tehtävän vaatimaa esimieskokemusta tai valmiutta tämän tehtävän edellyttämään esimieskoulutukseen osallistumiseen. Tehtävässä vaadittavasta suomen kielen taidosta säädetään valtioneuvoston asetuksella (770/2009) ja tarkemmat määräykset annetaan yliopiston johtosäännössä. Asetuksen mukaan yliopiston opetus- ja tutkimustehtävää hoitavalta vaaditaan, että hän hallitsee suomen kielen, jolla hänen on annettava opetusta. Yliopiston johtosäännön mukaan yliopiston opetus- ja tutkimustehtävää hoitavalta valtioneuvoston asetuksessa vaadittu suomen kielen hallitseminen voidaan osoittaa: 1) suomen kielellä saadulla koulusivistyksellä; 2) ylioppilastutkinnon hyväksytyllä arvosanalla suomen kielessä äidinkielen kokeessa; 3) ylioppilastutkinnon vähintään cum laude approbatur arvosanalla suomi toisena kielenä kokeessa; 4) korkeakoulussa hyväksytyllä
3 Tehtäväseloste 3 (8) suomenkielisellä kypsyysnäytteellä; tai 5) muulla erikseen hyväksyttäväksi katsotulla tavalla. Ulkomaalainen sekä Suomen kansalainen, joka ei ole syntyperäinen, voidaan ottaa opetus- ja tutkimustehtävään sen estämättä, että hän ei ole osoittanut säädettyä suomen kielen taitoa. Tehtävän menestyksellinen hoitaminen edellyttää hyvää englanninkielen taitoa sekä riittävää suomenkielen taitoa. Hakeminen Tehtävä ilmoitetaan julkisesti haettavaksi. Hakuaika on vähintään 30 päivää. Tehtävään haetaan jättämällä hakemus sähköisen erekry-järjestelmän kautta. Tehtävän hakuilmoituksen yläpuolella on linkki hakemuslomakkeeseen. Hakemukseen on liitettävä: 1) Ansioluettelo (CV) 2) Yliopiston ohjeen mukaan laadittu akateeminen portfolio; ohje: 3) Julkaisuluettelo, jossa julkaisut tulee ryhmitellä seuraavasti: a. artikkelit tieteellisissä aikakauslehdissä, joissa on refereekäytäntö b. artikkelit tieteellisissä kokoomateoksissa ja konferenssijulkaisuissa, joissa on refereekäytäntö c. julkaistut monografiat d. muut tieteelliset julkaisut e. oppikirjat ja muut tutkimustyöhön liittyvät kirjat f. tutkimustyöhön liittyvät populäärit artikkelit, radio- tai tv-ohjelmat 4) Luettelo julkaisuista ja muista töistä (yhteensä enintään 10 kpl numeroituna), joilla hakija haluaa osoittaa kelpoisuutensa ja ansionsa tehtävään sekä edellä mainitussa luettelossa mainitut julkaisut ja muut työt ensisijaisesti sähköisesti toimitettuina erekry-järjestelmän kautta. Sähköisessä erekry-järjestelmässä kuhunkin liitekohtaan voidaan lisätä vain yksi liite. Sallitut tiedostomuodot löytyvät kunkin liitteen infotiedoista. Julkaisujen osalta tulee ottaa huomioon, että järjestelmä sallii vain pakatun (.zip) muodon. Tämän.zip-tiedoston sisään voi liittää useampia tiedostoja. Hakijan on ilmoitettava, miten hänet tavoitetaan rekrytointimenettelyn aikana ja annettava sähköpostiosoite ja osoite, johon kirjalliset ilmoitukset toimitetaan.
4 Tehtäväseloste 4 (8) Asiantuntijat Hakijoiden kelpoisuudesta ja ansioista pyydetään lausunnot vähintään kahdelta asiantuntijalta. Dekaani valitsee asiantuntijat. Asiantuntijavalinnat tehdään täytettävänä olevan apulaisprofessorin tehtävän näkökulmasta siten, että asiantuntijoiden valinnassa otetaan huomioon hakijoiden yhdenvertaisuus sekä esteellisyysnäkökohdat. Hallintolain (434/2003) :n tarkoittama esteellisyys koskee asiantuntijoita. Hakijoita informoidaan asiantuntijoiden valinnasta. Asiantuntijaksi valittu ei saa osallistua asian käsittelyyn myöhemmin. Asiantuntijalausunto on kirjallinen. Asiantuntijan pyydetään lausunnossa arvioimaan erityisesti hakijoiden tieteellistä kelpoisuutta ja ansioita. Lausunto on julkinen, ja sen tulee olla perusteltu niiden hakijoiden osalta, jotka asiantuntijan käsityksen mukaan ensi sijassa tulevat kysymykseen otettaessa ottaen huomioon tehtävä, sen kelpoisuusvaatimukset sekä muut hakijoiden ansioiden arvosteluun vaikuttavat seikat. Asiantuntijan on asetettava nämä hakijat myös paremmuusjärjestykseen. Asiantuntija antaa perustellun lausunnon vain kelpoisina pitämistään hakijoista. Lausunnosta tulee käydä ilmi, millä perusteella asiantuntija on valinnut tarkemmin arvioidut hakijat ja miksi muut hakijat on jätetty lähemmin arvioimatta. Asiantuntijat voivat neuvotella keskenään ja antaa yhteisen lausunnon. Asiantuntijalle toimitetaan tehtäväseloste, jäljennökset tehtävän kannalta tarpeellisista hakemusasiakirjoista sekä hakemukseen liitetyt julkaisut ja muut työt. Asiantuntijoita pyydetään antamaan kirjallinen lausunto hakijoista kolmen kuukauden kuluessa. Asiantuntijan lausunto tulee julkiseksi, kun kaikkien asiantuntijoiden lausunnot kyseisessä rekrytoinnissa ovat saapuneet yliopistoon. Opetusnäyte Asiantuntijoiden annettua lausuntonsa tiedekunta voi varata hakijalle tilaisuuden antaa opetusnäyte. Tilaisuus on julkinen ja opetusnäyte arvostellaan. Haastattelu Parhaiksi arvioidut hakijat voidaan kutsua haastatteluun. Valmisteluryhmä
5 Tehtäväseloste 5 (8) Menettely ja tehtävään ottaminen Tiedustelut Dekaani asettaa valmisteluryhmän valmistelemaan apulaisprofessorin tehtävään ottamista. Valmisteluryhmälle määrätään asettamisvaiheessa puheenjohtaja ja sihteeri. Sihteerinä toimii tiedekunnan palvelupäällikkö tai hänen määräämänsä valmistelija. Valmisteluryhmään kutsutaan 3-5 professoria tai muuta opetus- tai tutkimushenkilöstöön kuuluvaa, jotka edustavat sitä tieteenalaa tai lähellä olevaa tieteenalaa, johon täytettävänä oleva apulaisprofessorin tehtävä kuuluu. Ryhmään voidaan harkinnan mukaan kutsua lisäksi muita, myös tarvittaessa yliopiston ulkopuolisia, jäseniä. Valmisteluryhmän jäsenten ja sihteerin tulee olla esteettömiä tehtävään. Valmisteluryhmä voi suorittaa hakemusasiakirjoissa esitettyihin tietoihin perustuvan esivalinnan hakijoista. Valmisteluryhmä tekee dekaanille ehdotuksen asiantuntijoiksi ja osallistuu hakijoiden opetustaidon arviointiin ja haastatteluun. Valmisteluryhmä valmistelee tehtävään ottamisesityksen. Kun asiantuntijalausunnot ja muu tarpeellinen selvitys on hankittu, valmisteluryhmä laatii perustellun esityksen siitä, ketkä hakijoista sen käsityksen mukaan tulevat kysymykseen tehtävään otettaessa ja kenet tehtävään tulisi valmisteluryhmän näkemyksen mukaan valita. Tiedekunnan johtokunta tekee perustellun esityksen tehtävään ottamisesta. Tiedekunta toimittaa esityksen (työsopimus kahtena kappaleena) liitteineen rehtorille päätöksentekoa varten. Esityksen saatuaan rehtori tekee päätöksen apulaisprofessorin tehtävään ottamisesta. Tehtävään otettavan kanssa tehdään työsopimus. Tarvittaessa rehtori voi pyytää tehtävään ottamista varten lisäselvityksiä tiedekunnalta. Hakijoita informoidaan siitä, kenet on päätetty valita tehtävään. Turun yliopistolla on oikeus perustellusta syystä jättää täyttämättä tehtävä, jatkaa hakuaikaa sekä ottaa huomioon ehdokkaat, jotka eivät ole hakeneet paikkaa hakuajan kuluessa. Tiedusteluihin vastaa palvelupäällikkö Sanna Kuusjärvi sanna.kuusjarvi(a)utu.fi Menettelyn perustana olevat säädökset ja määräykset Suomen perustuslaki (731/1999) Yliopistolaki (558/2009) Valtioneuvoston asetus yliopistoista (770/2009) Hallintolaki (434/2003) Turun yliopiston johtosääntö
6 Tehtäväseloste 6 (8) Tenure track -järjestelmä Turun yliopistossa Liite 1 Turun yliopistossa on käytössä opetus- ja tutkimushenkilöstön urapolku - järjestelmä (tenure track). Sen tavoitteena on lisätä akateemisen uran ennustettavuutta, kilpailukykyä ja houkuttelevuutta sekä edistää yliopiston kansainvälistymistä. Professorin urapolulle otettavalle Turun yliopisto tarjoaa haasteellisen työn korkeatasoisen tutkimuksen ja siihen perustuvan opetuksen piirissä, mahdollisuudet kansainväliseen yhteistyöhön ja edellytykset kasvaa professorin tehtävään. Apulaisprofessorin tehtävä voidaan täyttää valitun henkilön uravaiheen perusteella joko I-tasolle (Assistant Professor) tai II-tasolle (Associate Professor). Apulaisprofessorin I-tason tehtävään otetaan 3 5 vuoden määräaikaiseen työsuhteeseen. Kantaa määräaikaisen työsuhteen kestoon otetaan rekrytoitavaa henkilöä ehdotettaessa. Ensimmäisen määräaikaisen työsuhteen kuluessa apulaisprofessorin työskentelyä seurataan ja arvioidaan tehtäväselosteen kohdassa Arviointimenettely tenure track -järjestelmässä määritellyin kriteerein. Menestyminen ensimmäisessä arvioinnissa johtaa uuteen 2 4 vuoden määräaikaiseen työsuhteeseen apulaisprofessorin tehtävässä IItasolla. II-tason tehtävän ulkoisen arvioinnin päämääränä on vakinaistaminen professorin tehtävään. Arviointimenettely tenure track -järjestelmässä Apulaisprofessorin tehtävän I-tasolla olevan henkilön arviointi tehdään hyvissä ajoin, noin vuosi ennen ensimmäisen 3 5 vuoden määräaikaisen työsuhteen päättymistä. Mikäli suoriutumisen arvioinnin kriteerit täyttyvät, valitaan henkilö toiselle 2 4 vuoden apulaisprofessorikaudelle (II-taso).
7 Tehtäväseloste 7 (8) Arviointiperusteet Apulaisprofessorin tehtävän II-tasolla, noin vuosi ennen toisen määräaikaisen työsuhteen päättymistä suoritetaan professoriksi vakinaistamisen edellyttämä kattavampi arviointi, jossa käytetään apuna ulkopuolisia arvioitsijoita. Urajärjestelmässä käytettävät arviointiperusteet perustuvat ennakoitavuuden, avoimuuden ja kansainvälisen vertailukelpoisuuden periaatteisiin. Suoriutumista yliopiston urajärjestelmässä arvioidaan kolmella osa-alueella: 1. tutkimusansiot, 2. opetus ja 3. akateeminen johtaminen ja yhteiskunnallinen vuorovaikutus. Vakinaistaminen edellyttää merkittäviä ansioita tutkimuksessa ja/tai opetuksessa ja muilla arvioitavilla osa-alueilla. Arviointi suoritetaan ottaen huomioon kaikki kolme osa-aluetta. Lisäksi yliopiston strategia ja arvot otetaan huomioon kaikissa urapolun arvioinneissa. Päätökset urapolulla etenemisestä tehdään suoriutumisen arvioinnin perusteella. Tenure track -järjestelmään rekrytoitavia hakijoita ja urapolulla etenevää henkilöstöä arvioidaan mm. seuraavilla osa-alueilla annettujen näyttöjen perusteella: Tieteellinen tutkimus tutkimussuunnitelma; nykytila, visio ja tavoitteet tieteellinen tuotanto ja tutkimuksen tieteellinen vaikuttavuus o julkaisut kansainvälisillä referoiduilla foorumeilla o tieteelliset viittaukset o muut tutkimusjulkaisut (kirjat, kirjan luvut) o meneillään oleva tutkimustyö o plenaariesitelmät ja muut korkean impaktin esitelmät kuten kutsutut esitelmät, keynote-esitelmät jne. o tieteelliset artikkelit/työkalut (ohjelmistot jne.) tieteellinen yhteistyö ja ulkoiset tutkimusapurahat o yhteistyön konkreettiset tulokset: yhteiset artikkelit, yhteinen rahoitus jne. muut ansiot Opetus opetuskokemus o opetuksen kehittämiseen liittyvät tehtävät ja vastuut väitöskirjojen ohjaus, opetus- ja oppimismateriaali ja opetusmenetelmät
8 Tehtäväseloste 8 (8) pedagoginen koulutus o pedagogiset opinnot ja/tai annetut opetusnäytteet o selvitys jatkuvasta ammatillisesta itsensä kehittämisestä kunnianosoitukset ja arviot pedagogisesta osaamisesta opiskelijoilta ja opettajilta saatu palaute opiskelijoiden oppimistulokset ja apurahat ja muut huomionosoitukset opetusverkostot ja opetusyhteistyö eri tasoilla (yliopiston sisällä, kansallisesti, kansainvälisesti) Akateeminen johtaminen ja yhteiskunnallinen vuorovaikutus tutkimusyhteisön palvelu o konferenssien organisointi o julkaisujen toimittaminen o tärkeät arviointitehtävät o jäsenyys akateemisissa yhteisöissä akateeminen johtaminen yhteiskunnallinen vuorovaikutus ja sidosryhmäyhteistyö o yhteiskunnallinen näkyvyys (mm. asiantuntijatehtävät, kirjaprojektit, medianäkyvyys) o patentit ja muut kaupalliset oikeudet, tärkeät uudet menetelmät jne. o muu yhteistyö